KIRJALLINEN KYSYMYS E-0619/02 esittäjä(t): María Sornosa Martínez (PSE) komissiolle. Espanjan hallituksen lämpövoimalaitoksiin liittyvän politiikan ja Kioton sitoumusten yhteensopimattomuus.



Virallinen lehti nro 205 E , 29/08/2002 s. 0175 - 0176



KIRJALLINEN KYSYMYS E-0619/02 esittäjä(t): María Sornosa Martínez (PSE) komissiolle (6. maaliskuuta 2002) Aihe: Espanjan hallituksen lämpövoimalaitoksiin liittyvän politiikan ja Kioton sitoumusten yhteensopimattomuus Euroopan unionin tämänhetkisenä puheenjohtajana toimiva Espanja on jo hyväksynyt ympäristövaikutusten arviointiselostuksen, jotta 22 uutta lämpövoimalaitosta voidaan sijoittaa sen alueelle. Mainittuihin laitoksiin pitää vielä lisätä lähitulevaisuudessa rakennettaviksi ilmoitetut 49 voimalaitosta, joiden suunniteltu teho olisi 31 00036 000 MW ja joiden yhteenlasketut CO2-päästöt olisivat 108126 miljoonaa tonnia vuodessa. Tähän liittyen Greenpeacen kritisoima Endesa-yhtiön Carbonerasissa (Almería) sijaitsevan laitoksen suunniteltu laajentaminen on erityisen merkityksellistä, sillä toteutuessaan laitoksen teho olisi 1 8591 959 MW, mikä tekisi siitä selvästi Espanjan suurimman myös CO2-päästöjen suhteen (laitoksen päästöt voisivat olla yli 14 miljoonaa tonnia vuodessa). Katsooko komissio, että uusien lämpövoimalaitosten laajennus- ja rakennussuunnitelmat ovat johdonmukaisia ja sopivat yhteen Kioton pöytäkirjan ratifiointiin liittyvien CO2-päästöjen vähentämistavoitteiden kanssa? Aikooko komissio pyytää puoli vuotta EU:n puheenjohtajana toimivan Espanjan hallitusta harkitsemaan uudelleen nykyistä lämpövoimalaitoksiin liittyvää politiikkaansa ja muuttamaan sitä Kioton pöytäkirjassa asetettujen tavoitteiden mukaiseksi? Margot Wallströmin komission puolesta antama vastaus (16. huhtikuuta 2002) Toimivalta ratkaista energialähteitä koskevat kysymykset kuuluu jäsenvaltioille. Jäsenvaltiot päättävät myös siitä, kuinka poliittisesti sovitut päästöjen vähentämistavoitteet pyritään saavuttamaan. Tietyissä olosuhteissa uudet voimalaitokset voivat edistää kasvihuonekaasupäästöjen vähentämistä. Näin voi käydä esimerkiksi silloin, kun vanhat ja tehottomat hiilivoimalat, joiden hiilidioksidipäästöt ovat suhteellisen suuret, korvataan uusilla ja tehokkailla voimalaitoksilla, joissa käytetään vähemmän hiilidioksidia (CO2) tuottavia polttoaineita, kuten kaasua (niin sanottu korvautuvuusvaikutus). On huomattava, että yhteisön suuria polttolaitoksia koskevan lainsäädännön mukaan(1) voimalaitosten on noudatettava rikkidioksidia (SO2) ja typen oksideja (NOX) koskevia päästörajoitusvaatimuksia. Toimenpiteet toimituspuolella eivät kuitenkaan todennäköisesti riitä sovittujen päästötavoitteiden saavuttamiseen. Toimenpiteet kysyntäpuolella, kuten parempi energiatehokkuus, ovat myös hyvin tärkeitä. Yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY(2) muuttamisesta tehdyssä neuvoston päätöksessä 1999/296/EY velvoitetaan jäsenvaltiot ilmoittamaan komissiolle vuosittain kasvihuonekaasupäästöt sekä päästöjen vähentämistä edistävät toimintalinjat ja toimenpiteet. Päätöksessä säädetään, että komissio arvioi saamansa tiedot ja laatii niiden perusteella vuosittaisen selonteon jäsenvaltioiden todellisesta ja suunnitellusta edistymisestä. Uusin arviointi jäsenvaltioiden ja koko Euroopan tasolla tapahtuneesta edistymisestä on julkaistu marraskuussa 2001 komission vuosittaisessa kasvihuonekaasupäästöjen seurantakertomuksessa(3). Espanjan osuus yhteisön yhteenlasketusta kasvihuonekaasujen päästömäärästä on 9 prosenttia ja näin ollen sillä on EU:n viidenneksi suurimmat kasvihuonekaasupäästöt. Vuosien 1990 ja 1999 välisenä aikana Espanjan päästöt ovat lisääntyneet yli 20 prosenttia. Jotta Espanja pysyisi Kioton pöytäkirjassa sovitussa vastuun jakamistavoitteessa (+ 15 %) kaudella 20082012, merkittävät lisätoimenpiteet ovat selvästi välttämättömiä. Jotta yhteisö voi saavuttaa sovitut kasvihuonekaasupäästöjen vähentämistavoitteet, komissio sekä edellyttää, että jäsenvaltiot laativat ja panevat täytäntöön kansallisia ilmastonmuutosstrategioita, että täydentää niitä tekemällä konkreettisia toimintalinjoja ja toimenpiteitä koskevia ehdotuksia Euroopan unionin tasolla. (1) EYVL L 309, 27.11.2001 Euroopan parlamentin ja neuvoston direktiivi 2001/80/EY, annettu 23. lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta. (2) EYVL L 117, 5.5.1999. (3) Komission kertomus Euroopan parlamentille ja neuvostolle. Yhteisön kasvihuonekaasupäästöjen valvontajärjestelmästä tehdyn päätöksen 93/389/ETY (muuutettu neuvoston päätöksellä 1999/296/EY) mukainen kertomus.